[{"text_idx": "#000018", "text": "Defnyddiwch ein harbenigeddYmgynghoriaeth fusnesCyfleoedd wedi\u2019u hariannuTrwyddedu ein canfyddiadau ymchwilCyfnewid gwybodaethHysbysebu cyfle am ymgysylltu dinesig"}, {"text_idx": "#000028", "text": "Ers dyfeisio\u2019r teclyn silicon yn 1961, mae datblygiadau technolegau lled-ddargludyddion cyfansawdd wedi newid popeth, o sut rydym yn gyrru i\u2019r ffyrdd yr ydym yn siopa. Maent yn sail i ryfeddodau oes y cyfrifiadur, ac yn gwneud y cyfraniad mwyaf at dwf economaidd byd-eang."}, {"text_idx": "#000029", "text": "Arsylwodd yr Athro Gordon Moore, un o sefydlwyr Intel, ar yr hyn a elwir yn \u2018Ddeddf Moore\u2019 erbyn hyn, sef bod gallu cyfrifiadurol yn dyblu bob 18 mis. Mae\u2019r cynnydd yma wedi cael ei ysgogi gan y gallu i leihau deunyddiau electronig, sy\u2019n golygu bod mwy a mwy o rannau yn gallu cael eu hymgorffori mewn un sglodyn bach. Er mai silicon yw defnydd mwyaf poblogaidd microbroseswyr o hyd, mae hi\u2019n mynd yn anoddach ac yn fwy costus fyth i gynnal y twf yma. Yn wir, mae Moore wedi rhybuddio na allwn fynd ymhellach yn y maes hwn. Yn syml: gallwn ni ddim gwneud pethau yn llai eto."}, {"text_idx": "#000031", "text": "Mae priodoleddau photonic y deunyddiau yma \u2013 eu gallu i allyrru a chanfod golau yn golygu y gallent fod yn ddefnyddiol ar gyfer pob math o dechnolegau synhwyro sy\u2019n hynod bwysig yn y byd awtonomaidd a chysylltiedig sydd ohoni. Mae gan led-ddargludyddion cyfansawdd ro\u0302l ganolog yn ein bywyd bob dydd yn barod, o ddyfeisiau sy\u2019n gallu adnabod wynebau i gerbydau cysylltiedig electronig, o dechnolegau gofal iechyd uwch i ddyfeisiau pw\u0302er solar effeithlon iawn."}, {"text_idx": "#000032", "text": "Mae Prifysgol Caerdydd wedi cydnabod y potensial mewn lled-ddargludyddion cyfansawdd ers amser. Yma yn IQE, rydym yn gwerthfawrogi ymchwil academaidd arloesol ac rydym wedi buddsoddi mewn menter ar y cyd gyda\u2019r Brifysgol er mwyn agor Y Ganolfan Lled-ddargludyddion Cyfansawdd (CSC) yn 2015."}, {"text_idx": "#000033", "text": "Drwy gyfuno ymchwil, arloesedd a phrofiadau gweithgynhyrchu, rydym yn gallu creu technolegau newydd y mae datblygwyr, busnesau a\u2019r gymuned ehangach yn gallu eu defnyddio yn syth. Mae ein partneriaeth hefyd yn cynnig hyfforddiant er mwyn cefnogi\u2019r peirianwyr sy\u2019n deall lled-ddargludyddion cyfansawdd a\u2019u potensial enfawr."}, {"text_idx": "#000034", "text": "Mae IQE yn falch bod eu pencadlys ym mhrifddinas Cymru. Mae\u2019r CSC, Prifysgol Caerdydd a\u2019r Sefydliad Lled-ddargludyddion Cyfansawdd gerllaw \u2013 ac oherwydd hynny mae de Cymru yn cael ei chydnabod yn fyd-eang fel canolfan ragoriaeth yn y maes."}]